迴波樂 十三
作者：王梵志
朝代：唐

paragraphs: 法性本來常存，茫茫無有邊畔。
安身取捨之中，被他二境迴換。
歛念定（任錄作「之」）想坐禪，攝意安心覺觀。
木人機關（任錄作「挾開」）修道，何時可到彼岸？
忽悟諸法體空，欲似熱病得汗。
無智人前莫說，打破君頭萬段。
（按：項楚謂本首及前「回波爾時六賊」一首均系據寶誌《大乘讚》改寫而成。
寶誌之作見本書卷五十九。
）。